Samiti mes Shteteve të Bashkuara dhe Rusisë
Gjatë bisedimeve në Helsinki palët pritet të kërkojnë kompromisin për çështje dypalëshe dhe globale.
Udhëheqësit e Shteteve të Bashkuara dhe të Rusisë kanë rënë dakord të takohen më 16 korrik për të diskutuar rreth mosmarrëveshjeve të hershme për çështje globale, si konfliktet në Ukrainë dhe Siri, ndërhyrjen e Rusisë në zgjedhjet amerikane të vitit 2016, si dhe zgjerimin e NATO-s në Evropën lindore. Takimi mes Presidentit amerikan Donald Trump dhe Presidentit rus Vladimir Putin zhvillohet menjëherë pas samitit të NATO-s në Bruksel, por të dy udhëheqësit kanë zgjedhur të takohen në territor neutral. Takimi do të zhvillohet në kryeqytetin e Finlandës, Helsinki. Po këtu, ish-Presidenti amerikan Bill Clinton takoi homologun e tij rus Boris Yeltsin, në vitin 1997. Shtëpia e Bardhë dhe Kremlini konfirmuan njëkohësisht dje zhvillimin e samitit të ardhshëm. Por, edhe ndërsa po bëhej ky njoftim, Presidenti Trump vazhdoi të hedhë poshtë akuzat se Moska ndërhyri në zgjedhjet amerikane të vitit 2016-të. Ai vazhdoi të sulmojë hetimet e prokurorit të posaçëm Robert Mueller për lidhjet e anëtarëve të fushatës së tij elektorale, ndërsa sugjeroi në Twitter se e pranon mohimin e Rusisë të ndonjë ndërhyrjeje të mundshme. Presidenti Trump pati folur vetëm një ditë më parë për pritshmëritë e tij nga takimi me Vladimir Putinin. , u shpreh Presidenti Trump. Presidenti Trump tha se në axhendë do të jenë çështjet dypalëshe, si dhe Ukraina dhe Siria, por nuk dha detaje të mëtejshme. I dërguari i Rusisë në OKB tha se takimi është një tregues se administrata amerikane ka kuptuar që nevojiten bisedime për shumë çështje. , deklaroi Vassily Nebenzia, ambasador i Rusisë në OKB. Shtetet e Bashkuara kanë patur marrëdhënie të tensionuara me Rusinë që kur pas aneksimit të gadishullit ukrainas Krime, në vitin 2014. Për pasojë, Rusisë iu pezullua pjesëmarrja në grupin e G-7ës. Gjithashtu, dy vendet mbështesin palë kundërshtare në luftën siriane. Sekretari amerikan i Shtetit, Mike Pompeo, shtjelloi për një grup senatorësh pikëpamjen e Presidentit Trump për çështjen e Rusisë. , u shpreh Sekretari i Shtetit, Mike Pompeo. Por, vetë Presidenti Trump kundërshtoi komentet e Sekretarit Pompeo, i cili deklaroi gjithashtu se gjatë samitit, Presidenti Trump sigurisht që do ta paralajmërojë Putinin se është “krejtësisht e papranueshme” ndërhyrja në zgjedhjet amerikane. Presidenti Trump pati bëri thirrje për marrëdhënie më të mira me Rusinë që përpara se të merrte detyrën.